Document ID: /roh_data/filtered/swiss_laws_in_ROHinterleaved.jsonl.gz/4956

This text was translated from IT into Rumantsch Grischun.

Prima di entrare in funzione ciascun membro dell’Assemblea federale presta giuramento o promessa solenne. Ad elezione avvenuta e sempre che la legge non disponga altrimenti, le persone elette dall’Assemblea federale plenaria prestano giuramento o promessa solenne dinnanzi all’Assemblea medesima. Chi si rifiuta di prestare giuramento o promessa solenne rinuncia al mandato. La formula del giuramento è la seguente:«Giuro dinnanzi a Dio onnipotente di osservare la Costituzione e le leggi e di adempiere coscienziosamente gli obblighi inerenti al mio mandato.» La formula della promessa è la seguente:«Prometto di osservare la Costituzione e le leggi e di adempiere coscienziosamente gli obblighi inerenti al mio mandato.»

Avant ch’entrar en uffizi presta mintga commember da l’Assamblea federala il sarament u l’empermischun solenna. Las persunas elegidas da l’Assamblea federala prestan lur sarament u lur empermischun solenna davant l’Assamblea federala plenara suenter lur elecziun, nun che la lescha disponia insatge auter. Tgi che refusa da prestar il sarament u l’empermischun solenna, desista da ses uffizi. Il sarament ha la suandanta formulaziun:«Jau engir davant Dieu il tutpussant d’observar la Constituziun e las leschas e d’ademplir conscienziusamain las obligaziuns da mes uffizi.» L’empermischun solenna ha la suandanta formulaziun:«Jau empermet d’observar la Constituziun e las leschas e d’ademplir conscienziusamain las obligaziuns da mes uffizi.»